ai4bharat/Pralekha huggingface dataset:
ସୂକ୍ଷ୍ମ, ଲଘୁ ଓ ମଧ୍ୟମ ଉଦ୍ୟୋଗ ମନ୍ତ୍ରଣାଳୟ
2019-20ରେ ଖଦୀ ଓ ଗ୍ରାମୋଦ୍ୟୋଗର କାରବାର ପାଖାପାଖି 90,000 କୋଟି ଟଙ୍କାରେ ପହଂଚିଛି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ୱରେ ବିଗତ 5 ବର୍ଷରେ, ଭାରତରେ ‘ବ୍ରାଣ୍ଡ୍ ଖଦୀ’ର ସ୍ୱୀକୃତିକୁ ବ୍ୟାପକ ଭାବେ ଦେଖିବାକୁ ମିଳିଛି । ଯେତେବେଳେ କି ଖଦୀର ଉତ୍ପାଦନ, ଦୀର୍ଘକାଳୀନ ବିକାଶ ପାଇଁ ସବୁଠାରୁ ଅନୁକୂଳ ପର୍ଯ୍ୟାବରଣ ଉତ୍ପାଦ, ବିଗତ 5 ବର୍ଷରେ ଦୁଇ ଗୁଣରୁ ଅଧିକ ହୋଇ ସାରିଛି, ଅର୍ଥାତ 2015-16 ପରେ; ଏହି ଅବଧି ମଧ୍ୟରେ ଖଦୀର ବିକ୍ରିରେ ପ୍ରାୟ ତିନି ଗୁଣା ବୃଦ୍ଧି ଦେଖିବାକୁ ମିଳିଛି ।
ଏହିଭଳି ଭାବେ, ଗ୍ରାମୋଦ୍ୟୋଗ  କ୍ଷେତ୍ରର ଉତ୍ପାଦନ ଏବଂ ବିକ୍ରିରେ ମଧ୍ୟ ବିଗତ 5 ବର୍ଷରେ ପ୍ରାୟ 100%ର ଅଭୁତପୂର୍ବ ବୃଦ୍ଧି ଦେଖାଯାଇଛି ।
ବିଗତ ଏକ ବର୍ଷରେ ଖଦୀର କାରବାରର ପ୍ରଦର୍ଶନକୁ ଅବଲୋକନ କରି ଦେଖିବା ତ, ଏହା 2018-19ରେ 3215.13 କୋଟି ଟଙ୍କା ଥିଲା, ଯେଉଁଥିରେ 31%ର ବୃଦ୍ଧି ରେକର୍ଡ କରି, ଏହା 2019-20ରେ 4211.26 କୋଟି ଟଙ୍କା ହୋଇଗଲା । ଗ୍ରାମୋଦ୍ୟୋଗ ଉତ୍ପାଦର କାରବାର 2019-20ରେ 84, 675.39 କୋଟି ଟଙ୍କା ପର୍ଯ୍ୟନ୍ତ ପହଂଚିଗଲା, ଯାହା ବିଗତ ବର୍ଷ ତୁଳନାରେ 19%ରୁ ଅଧିକ ବୃଦ୍ଧି ରେକର୍ଡ କରିଛି, ଯାହାକି 2018-19ରେ 71,077 କୋଟି ଟଙ୍କା ଥିଲା ।
ବର୍ଷ 2019-20ରେ, ଖଦୀ ଏବଂ ଗ୍ରାମୋଦ୍ୟୋଗର ମୋଟ କାରବାର 88,887 କୋଟି ଟଙ୍କା ପର୍ଯ୍ୟନ୍ତ ପହଂଚିଛି ।
କେଭିଆଇସିର ଅଧ୍ୟକ୍ଷ, ଶ୍ରୀ ବିନୟ କୁମାର ସକ୍ସେନା ଖଦୀର ଅଭୁତପୂର୍ବ ବିକାଶ ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଶତତ ପ୍ରୟାସ, ଏମଏସଏମଇ ମନ୍ତ୍ରୀ ଶ୍ରୀ ନିତୀନ ଗଡ଼କରୀଙ୍କ ରଚନାତ୍ମକ ବିପଣନ ଚିନ୍ତାଧାରା ଏବଂ ବିଭିନ୍ନ ମନ୍ତ୍ରଣାଳୟର ସକ୍ରିୟ ସହଯୋଗକୁ ଶ୍ରେୟ ଦେଇଛନ୍ତି ।
ଶ୍ରୀ ସକ୍ସେନା କହିଛନ୍ତି, ‘ଖଦୀ ଉଦ୍ୟୋଗକୁ ପୁନର୍ଜୀବିତ କରିବା ପାଇଁ ସରକାରଙ୍କ ନିରନ୍ତର ପ୍ରୟାସ ଏବଂ ଖଦୀକୁ ଦୈନିକ ଜୀବନର ଆବଶ୍ୟକତା ଭାବେ ଆପଣାଇବା ପାଇଁ ପ୍ରଧାନମନ୍ତ୍ରୀଙ୍କ ଦ୍ୱାରା ନିଜର ରେଡ଼ିଓ କାର୍ଯ୍ୟକ୍ରମ “ମନ୍ କୀ ବାତ୍” ସମେତ ବିଭିନ୍ନ ପ୍ଲାଟଫର୍ମ ମାଧ୍ୟମରେ ବାରମ୍ବାର ଅନୁରୋଧ କରିବାର ପରିଣାମ ସ୍ୱରୂପ, କେଭିଆଇସି ବିକାଶର ପଥରେ କ୍ରମାଗତ ଭାବରେ ଆଗକୁ ବଢ଼ି ଚାଲିଛି ।’
ପରିସଂଖ୍ୟାନ ଅନୁସାରେ, 2015-16ରେ ଖଦୀର ଉତ୍ପାଦନ 1,066 କୋଟି ଟଙ୍କାର ହୋଇଥିଲା, ଯାହାକି 2019-20 ବର୍ଷରେ ବୃଦ୍ଧି ପାଇ 2,292.44 କୋଟି ହୋଇଗଲା, ଯାହାକି 115%ରୁ ଅଧିକ ବୃଦ୍ଧି ରେକର୍ଡ କଲା । ଅନ୍ୟ ପକ୍ଷରେ ଖଦୀର ବିକ୍ରି ମଧ୍ୟ ଆହୁରି ଅଧିକ ହେଲା । ଖଦୀ କପଡ଼ା ଉତ୍ପାଦର ବିକ୍ରି 2015-16ରେ 1,510 କୋଟି ଟଙ୍କାର ଥିଲା, ଯାହାକି 2019-20ରେ 179% ବୃଦ୍ଧି ପାଇ 4,211.26 କୋଟି ଟଙ୍କା ହୋଇଥିଲା ।
2015-16ରେ ଗ୍ରାମୋଦ୍ୟୋଗ ଉତ୍ପାଦଗୁଡ଼ିକର ଉତ୍ପାଦନ 33,425 କୋଟି ଟଙ୍କା ଥିଲା ଏବଂ ଏହି ଉତ୍ପାଦନ 2019-20ରେ 96% ବୃଦ୍ଧି ସହିତ 65,393.40 କୋଟି ଟଙ୍କା ହୋଇଗଲା । 2015-16ରେ ଗ୍ରାମୋଦ୍ୟୋଗର ଉତ୍ପାଦଗୁଡ଼ିକର ବିକ୍ରି 40,385 କୋଟି ଟଙ୍କା ଥିଲା, ଯେଉଁଥିରେ ପ୍ରାୟ 110% ବୃଦ୍ଧି ରେକର୍ଡ କରାଗଲା ଏବଂ ଏହା 2019-20ରେ 84,675.39 କୋଟି ଟଙ୍କା ହୋଇଗଲା ।
ଖଦୀ ପୋଷାକ ବ୍ୟତୀତ, ଗ୍ରାମ ଉଦ୍ୟୋଗ ଉତ୍ପାଦଗୁଡ଼ିକର ଏକ ବିସ୍ତୃତ ଶୃଙ୍ଖଳା ଯେପରିକି ସୌନ୍ଦର୍ଯ୍ୟ ପ୍ରସାଧନ, ସାବୁନ ଏବଂ ସାମ୍ପୋ, ଆୟୁର୍ବେଦିକ ଔଷଧ, ମହୁ, ତେଲ, ଚା’, ପାମ୍ପଡ଼, ହ୍ୟାଣ୍ଡ ସାନିଟାଇଜର, ମିଷ୍ଠାନ୍ନ, ଖାଦ୍ୟପଦାର୍ଥ ଏବଂ ଚମଡ଼ାର ସାମଗ୍ରୀ ମଧ୍ୟ ବହୁତ ବଡ଼ ମାତ୍ରାରେ ଦେଶ ବିଦେଶର ଉପଭୋକ୍ତାମାନଙ୍କୁ ଆକର୍ଷିତ କରିଛି । ଏହାର ପରିଣାମ ସ୍ୱରୂପ, ବିଗତ ପାଂଚ ବର୍ଷରେ ଗ୍ରାମୋଦ୍ୟୋଗ ଉତ୍ପାଦଗୁଡ଼ିକର ଉତ୍ପାଦନ ଏବଂ ବିକ୍ରିରେ ପ୍ରାୟ ଦୁଇ ଗୁଣା ବୃଦ୍ଧି ରେକର୍ଡ କରାଯାଇଛି ।
ଏହି କଥା ବିଶେଷ ଭାବେ ଧ୍ୟାନ ଦେବାର ଯୋଗ୍ୟ ଯେ କେଭିଆଇସି ବିଭିନ୍ନ ରାଜ୍ୟ ସରକାର, ସାର୍ବଜନିକ କ୍ଷେତ୍ରର କମ୍ପାନୀ ଯେପରିକି ଏୟାର ଇଣ୍ଡିଆ, ଆଇଓସି, ଓଏନଜିସି, ଆରଇସି ଏବଂ ଅନ୍ୟ କଲେଜ, ବିଶ୍ୱବିଦ୍ୟାଳୟ ଗୁଡ଼ିକରେ, ଭାରତୀୟ ରେଳ ଏବଂ ସ୍ୱାସ୍ଥ୍ୟ ମନ୍ତ୍ରଣାଳୟର ସହଯୋଗ ଯୋଗାଡ଼ କରିବାରେ ନିରନ୍ତର ଭାବେ ପ୍ରଗତି କରିଛି । ଏହା ବ୍ୟତୀତ ଗ୍ରାମୋଦ୍ୟୋଗ କ୍ଷେତ୍ରରେ, କେଭିଆଇସି ମହୁମାଛି ପାଳନ, ମାଟିରେ ବାସନକୁସନ ତିଆରି ଏବଂ ବେକରି ଭଳି 150ରୁ ଅଧିକ କ୍ଷେତ୍ରରେ ନିଜସ୍ୱ କ୍ଷମତା ସହିତ ଉତ୍କୃଷ୍ଟ ଉତ୍ପାଦ କରୁଥିବା ଦାବୀ କରୁଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସଂସଦର ମୌସୁମୀ ଅଧିବେଶନ, ୨୦୨୨ ପୂର୍ବରୁ ପ୍ରଧାନମନ୍ତ୍ରୀଙ୍କ ବିବୃତି
ନମସ୍କାର ବନ୍ଧୁଗଣ,
ଏହି ଅଧିବେଶନ ପାଣିପାଗ ସହ ଯୋଡ଼ି ହୋଇଛି । ଏବେ ଦିଲ୍ଲୀରେ ମଧ୍ୟ ବର୍ଷା ଆରମ୍ଭ ହୋଇଯାଇଛି । ତଥାପି ବାହାରର ଗରମ ନା କମିଛି ଏବଂ ଜଣା ନାହିଁ ଭିତରେ ଗରମ କମିବ କି ନାହିଁ । ଏହି ଅବଧି ଅତ୍ୟନ୍ତ ମହତ୍ତ୍ୱପୂର୍ଣ୍ଣ । ଏହା ସ୍ୱାଧୀନତାର ଅମୃତ ମହୋତ୍ସବର ଅବଧି । ଅଗଷ୍ଟ ୧୫ର ବିଶେଷ ମହତ୍ତ୍ୱ ରହିଛି ଏବଂ ଆଗାମୀ ୨୫ ବର୍ଷ ନିମନ୍ତେ ଦେଶ ଯେତେବେଳେ ସ୍ୱାଧୀନତାର ଶତାବ୍ଦୀ ମହୋତ୍ସବ ପାଳନ କରିବ, ଆମର ୨୫ ବର୍ଷର ଯାତ୍ରା କିଭଳି ରହିଲା, ଆମେ କେତେ ଗତିରେ ଚାଲିଛୁ, କେତେ ନୂଆ ଉଚ୍ଚତାକୁ ପାର୍ କରିଛୁ, ତାହା ସାମ୍ନାକୁ ଆସିବ । ଏହି ସଂକଳ୍ପ ନେବାର ଏକ ଅବଧି ରହିଛି ଏବଂ ସେହି ସଂକଳ୍ପଗୁଡ଼ିକ ପ୍ରତି ସମର୍ପିତ ହୋଇ ଦେଶକୁ ଏକ ଦିଗ ଦେବା, ଗୃହ ଦେଶର ନେତୃତ୍ୱ ନେବା, ଗୃହର ସମସ୍ତ ମାନ୍ୟ ସଦସ୍ୟ ରାଷ୍ଟ୍ରରେ ନୂଆ ଶକ୍ତି ଭରିବା ଲାଗି ନିମିତ୍ତ ବନିବା । ସେହି ଦୃଷ୍ଟିରୁ ଏହି ଅଧିବେଶନ ମଧ୍ୟ ବହୁତ ମହତ୍ତ୍ୱପୂର୍ଣ୍ଣ ।
ଏହି ଅଧିବେଶନ ଏଥିପାଇଁ ମହତ୍ତ୍ୱପୂର୍ଣ୍ଣ, ଏହି ସମୟରେ ରାଷ୍ଟ୍ରପତି ପଦ ଓ ଉପରାଷ୍ଟ୍ରପତି ପଦ ନିମନ୍ତେ ନିର୍ବାଚନ ହେଉଛି । ଆଜି ମତଦାନ ବି ହେଉଛି । ଏବଂ ଏହି ଅବଧିରେ ଦେଶକୁ ନୂଆ ରାଷ୍ଟ୍ରପତି, ନୂଆ ଉପରାଷ୍ଟ୍ରପତି ମିଳିବେ, ସେମାନଙ୍କର ମାର୍ଗଦର୍ଶନ ଆରମ୍ଭ ହେବ ।
ଆମେ ସର୍ବଦା ଗୃହକୁ ଉଦବୋଧନ ଦେବାର ଏକ ସକ୍ଷମ ମାଧ୍ୟମ ମାନିଥାଉ । ଏହାକୁ ତୀର୍ଥକ୍ଷେତ୍ର ମାନିଥାଉ । ଯେଉଁଠି ଖୋଲା ମନରେ ଆଲୋଚନା ହେବ, ଆବଶ୍ୟକ ପଡ଼ିଲେ ବାଦବିବାଦ ହେବ, ବିତର୍କ ବି ହେବ, ଭଲ ଭାବେ ବିଶ୍ଳେଷଣ କରିହେବ । ଏହାଦ୍ୱାରା ନୀତି ଓ ନିର୍ଣ୍ଣୟରେ ବହୁତ ସକାରାତ୍ମକ ଯୋଗଦାନ ହୋଇପାରିବ । ମୁଁ ସମସ୍ତ ଆଦରଣୀୟ ସାଂସଦଙ୍କଠାରୁ ଏହି ଆଗ୍ରହ କରୁଛି ଯେ ଗଭୀର ଚିନ୍ତନ, ବ୍ୟାପକ ଚର୍ଚ୍ଚା, ଉତ୍ତମ ଆଲୋଚନା ଏବଂ ଗୃହକୁ ଆମେ କେତେ ଅଧିକ ନିର୍ଣ୍ଣାୟକ ବନାଇବା ଏବଂ ଗୃହକୁ ଅଧିକ ଫଳପ୍ରଦ ବନାଇବା । ଏଥିପାଇଁ ସମସ୍ତଙ୍କ ସହଯୋଗ ହେଉ ଏବଂ ସମସ୍ତଙ୍କ ପ୍ରୟାସ ଦ୍ୱାରା ହିଁ ଗଣତନ୍ତ୍ର ଚାଲିଥାଏ । ସମସ୍ତଙ୍କ ପ୍ରୟାସ ଦ୍ୱାରା ହିଁ ଗୃହ ଚାଲିଥାଏ । ସମସ୍ତଙ୍କ ପ୍ରୟାସ ଯୋଗୁ ହିଁ ଗୃହକୁ ଉତ୍ତମ ନିର୍ଯାସ ପ୍ରାପ୍ତ ହୋଇଥାଏ । ଏବଂ ଏଥିପାଇଁ ଗୃହର ଗରିମା ବଢ଼ାଇବା ଲାଗି ମଧ୍ୟ ଆମେ ସମସ୍ତେ ନିଜ କର୍ତ୍ତବ୍ୟଗୁଡ଼ିକର ନିର୍ବାହ କରି ଏହି ଅଧିବେଶନର ରାଷ୍ଟ୍ରହିତରେ ସର୍ବାଧିକ ଉପଯୋଗ କରିବା ଏବଂ ପ୍ରତ୍ୟେକ ମୁହୂର୍ତ୍ତ ମନେରଖିବା ଯେ ସ୍ୱାଧୀନତା ପାଇଁ ଯେଉଁମାନେ ନିଜ ଯୌବନ, ନିଜ ଜୀବନ ସମର୍ପଣ କରିଥିଲେ, ନିଜ ତମାମ ଜୀବନ ଜେଲରେ ବିତାଇଥିଲେ, କେତେଜଣ ସହିଦ ହୋଇଥିଲେ, ସେମାନଙ୍କ ସ୍ୱପ୍ନଗୁଡ଼ିକୁ ଧ୍ୟାନରେ ରଖି, ଏବଂ ଯେତେବେଳେ ୧୫ ଅଗଷ୍ଟ ସାମ୍ନାରେ ରହିଛି, ଗୃହର ସର୍ବାଧିକ ସକାରାତ୍ମକ ଉପଯୋଗ ହେବା ଆବଶ୍ୟକ । ଏଥିପାଇଁ ସମସ୍ତଙ୍କୁ ମୋର ଅନୁରୋଧ ।
ଆପଣମାନଙ୍କୁ ସମସ୍ତଙ୍କୁ ବହୁତ ବହୁତ ଧନ୍ୟବାଦ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପିଏମ- ମିତ୍ର ମେଗା ଟେକ୍ସଟାଇଲ ପାର୍କଗୁଡିକ ଉତ୍ପାଦନ ବୃଦ୍ଧି କରିବ, ନବସୃଜନକୁ ପ୍ରୋତ୍ସାହିତ କରିବ ଓ ବହୁ ନିଯୁକ୍ତି ସୁଯୋଗ ସୃଷ୍ଟି କରିବ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ବିଗତ କିଛି ଦିନ ମଧ୍ୟରେ ମହାରାଷ୍ଟ୍ର ଓ ଗୁଜରାଟରେ ଦୁଇଟି ପିଏମ-ମିତ୍ର ମେଗା ଟେକ୍ସଟାଇଲ ପାର୍କ ଶିଳାନ୍ୟାସକୁ ପ୍ରଶଂସା କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ବିଗତ କିଛି ଦିନ ମଧ୍ୟରେ ଦୁଇଟି ପିଏମ-ମିତ୍ର ମେଗା ଟେକ୍ସଟାଇଲ ପାର୍କର ଶିଳାନ୍ୟାସ ହୋଇଛି । ଏହି ପାର୍କଗୁଡିକ ମହାରାଷ୍ଟ୍ରର ଅମରାବତୀ ଓ ଗୁଜରାଟର ନବସାରିରେ ନିର୍ମାଣ ହେବ । ଏଗୁଡିକ ଉତ୍ପାଦନ ବୃଦ୍ଧି କରିବ, ନବସୃଜନକୁ ପ୍ରୋତ୍ସାହିତ କରିବ ଓ ବହୁ ନିଯୁକ୍ତି ସୁଯୋଗ ସୃଷ୍ଟି କରିବ ।”
SR
(
ମାନବ ସମ୍ବଳ ବିକାଶ ମନ୍ତ୍ରଣାଳୟ
ସିବିଏସଇ ବୋର୍ଡ ପରୀକ୍ଷା ସମ୍ପର୍କରେ ନିଷ୍ପତି
ଦ୍ୱାଦଶ ପରୀକ୍ଷା ସ୍ଥଗିତ; ଜୁନ ପହିଲାରେ ସ୍ଥିତି ସମୀକ୍ଷା ପରେ ନିଷ୍ପତି
ଦଶମ ପରୀକ୍ଷା ବାତିଲ୍; ବୋର୍ଡ ଦ୍ୱାରା ନିର୍ଦ୍ଧାରିତ ମାନଦଣ୍ଡରେ ମିଳିବ ମାର୍କ
ଦେଶରେ କରୋନା ସଂକ୍ରମଣ ବୃଦ୍ଧି ପାଉଥିବା କାରଣରୁ ବିଭିନ୍ନ ସ୍ତରରେ ଆୟୋଜିତ ହେବାକୁ ଥିବା ପରୀକ୍ଷା ସମ୍ପର୍କରେ ନିଷ୍ପତି ନେବା ଲାଗି ମାନନୀୟ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଏକ ଉଚ୍ଚସ୍ତରୀୟ ବୈଠକରେ ସମୀକ୍ଷା କରିଛନ୍ତି । କେନ୍ଦ୍ର ଶିକ୍ଷା ମନ୍ତ୍ରୀ ଶ୍ରୀ ରମେଶ ପୋଖରିୟାଲ ନିଶଙ୍କ, ପ୍ରଧାନମନ୍ତ୍ରୀଙ୍କ ପ୍ରମୁଖ ସଚିବ, କ୍ୟାବିନେଟ ସଚିବ, ବିଦ୍ୟାଳୟ ଓ ଗଣଶିକ୍ଷା ସଚିବ ଏବଂ ଅନ୍ୟ ଉଚ୍ଚସ୍ତରୀୟ ଅଧିକାରୀମାନେ ଏହି ବୈଠକରେ ଅଂଶଗ୍ରହଣ କରିଥିଲେ ।
ଛାତ୍ରଛାତ୍ରୀଙ୍କ ସୁରକ୍ଷା ସରକାରଙ୍କ ମୁଖ୍ୟ ପ୍ରାଥମିକତା ବୋଲି ପ୍ରଧାନମନ୍ତ୍ରୀ ଦୋହରାଇଥିଲେ । ସେ ମଧ୍ୟ କହିଥିଲେ ଯେ ଛାତ୍ରଛାତ୍ରୀଙ୍କ ଶ୍ରେଷ୍ଠ ହିତ ପ୍ରତି ଧ୍ୟାନ ଦିଆଯିବ । ସେମାନଙ୍କର ସୁସ୍ଥତା ପ୍ରତି ଧ୍ୟାନ ଦିଆଯିବା ସହିତ ଶିକ୍ଷାଗତ ସ୍ୱାର୍ଥ ହାନି ଯେପରି ହେବ ନାହିଁ ସେଥିପ୍ରତି ଗୁରୁତ୍ୱ ଦିଆଯିବ ।
ଆସନ୍ତା ମାସ ହେବାକୁ ଥିବା ଦଶମ ଏବଂ ଦ୍ୱାଦଶ ବୋର୍ଡ ପରୀକ୍ଷା ସମ୍ପର୍କରେ ଆଲୋଚନା କରାଯାଇଥିଲା । ସିବିଏସଇ ପକ୍ଷରୁ ଆସନ୍ତା 4 ମେ, 2021ରେ ଦଶମ ଓ ଦ୍ୱାଦଶ ବୋର୍ଡ ପରୀକ୍ଷା ଆୟୋଜନ କରାଯିବା ଲାଗି କାର୍ଯ୍ୟସୂଚୀ ନିର୍ଦ୍ଧାରଣ ହୋଇଛି । ବର୍ତ୍ତମାନ ଦେଶରେ କୋଭିଡ-19 ସଂକ୍ରମଣ ବୃଦ୍ଧି ପାଇଛି ଏବଂ କେତେକ ରାଜ୍ୟରେ ଅନ୍ୟ ରାଜ୍ୟ ଅପେକ୍ଷା ସଂକ୍ରମିତଙ୍କ ସଂଖ୍ୟା ଅଧିକ ରହିଛି । ଏଭଳି ପରିସ୍ଥିତିରେ 11ଟି ରାଜ୍ୟରେ ସ୍କୁଲ ବନ୍ଦ ରଖାଯାଇଛି। ସିବିଏସଇର ଏକ ସର୍ବଭାରତୀୟ ବ୍ୟବସ୍ଥା ରହିଛି । ତେଣୁ ରାଜ୍ୟ ବୋର୍ଡ ଭଳି ଭିନ୍ନ ରାଜ୍ୟରେ ଅଲଗା କରି ପରୀକ୍ଷା ଆୟୋଜନ କରାଯିବା ସମ୍ଭବପର ନୁହେଁ । ସାରା ଦେଶରେ ସିବିଏସଇ ପରୀକ୍ଷା ଏକକାଳୀନ ଆୟୋଜନ କରାଯାଇଥାଏ । ମହାମାରୀ ପରିସ୍ଥିତିରେ ସ୍କୁଲ ବନ୍ଦ ରହିବା ଏବଂ ଛାତ୍ରଛାତ୍ରୀଙ୍କ ସୁରକ୍ଷା ଓ ନିରାପତାକୁ ଦୃଷ୍ଟିରେ ରଖି ନିମ୍ନୋକ୍ତ ନିଷ୍ପତି ଗ୍ରହଣ କରାଯାଇଛି:
ମେ 4ରୁ ଜୁନ 14, 2021ରେ ହେବାକୁ ଥିବା ଦ୍ୱାଦଶ ଶ୍ରେଣୀ ବୋର୍ଡ ପରୀକ୍ଷାକୁ ସ୍ଥଗିତ ରଖାଯାଇଛି । ଏହି ପରୀକ୍ଷା ପରବର୍ତୀ ସମୟରେ ଆୟୋଜନ କରାଯିବ । ଜୁନ ପହିଲା 2021ରେ ବୋର୍ଡ ସ୍ଥିତି ସମୀକ୍ଷା କରିବା ପରେ ଏ ସମ୍ପର୍କରେ ନିଷ୍ପତି ଗ୍ରହଣ କରିବ ଓ ତଦନୁଯାୟୀ ବିସ୍ତୃତ ବିବରଣୀ ଦିଆଯିବ । ପରୀକ୍ଷା ଆୟୋଜନ କରାଯିବାର ଅତିକମରେ 15 ଦିନ ପୂର୍ବରୁ ନୋଟିସ ଦିଆଯିବ ।
ମେ 4ରୁ ଜୁନ 14 ପର୍ଯ୍ୟନ୍ତ ହେବାକୁ ଥିବା ଦଶମ ଶ୍ରେଣୀ ବୋର୍ଡ ପରୀକ୍ଷାକୁ ବାତିଲ୍ କରାଯାଇଛି । ବୋର୍ଡ ଦ୍ୱାରା ବିକଶିତ କରାଯିବାକୁ ଥିବା ନିର୍ଦ୍ଦିଷ୍ଟ ମାନଦଣ୍ଡ ଅନୁଯାୟୀ ଦଶମ ଶ୍ରେଣୀ ବୋର୍ଡ ଫଳାଫଳ ପ୍ରସ୍ତୁତ କରାଯିବ । ଏହି ଆଧାରରେ ଦିଆଯାଇଥିବା ମାର୍କରେ ଯଦି କୌଣସି ଛାତ୍ରଛାତ୍ରୀ ସନ୍ତୁଷ୍ଟ ନହୁଅନ୍ତି ତା’ହେଲେ ସ୍ଥିତିରେ ସୁଧାର ଆସିଲେ ଏବଂ ପରୀକ୍ଷା ପାଇଁ ଉପଯୁକ୍ତ ପରିବେଶ ସୃଷ୍ଟି ହେଲେ ସେମାନେ ପରୀକ୍ଷା ଦେଇପାରିବେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାତୀୟ ଅଭିଲେଖାଗାରର ଐତିହାସିକ ନଥି ସମୃଦ୍ଧ ଏକ କୋଟିରୁ ଅଧିକ ପୃଷ୍ଠା ଥିବା ପୋର୍ଟାଲ ‘ଅଭିଲେଖ ପଟଲ’କୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଜାତୀୟ ଅଭିଲେଖାଗାରର ଐତିହାସିକ ନଥି ସମୃଦ୍ଧ ଏକ କୋଟିରୁ ଅଧିକ ପୃଷ୍ଠା ଥିବା ପୋର୍ଟାଲ ‘ଅଭିଲେଖ ପଟଲ’କୁ ପ୍ରଶଂସା କରିଛନ୍ତି ।
ଜାତୀୟ ଅଭିଲେଖାଗାରର ଟ୍ୱିଟ ଶୃଙ୍ଖଳ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଇତିହାସ ଓ ସଂସ୍କୃତି ପ୍ରତି ଋଚି ଥିବା ବ୍ୟକ୍ତିମାନଙ୍କୁ ଏହା ଆକର୍ଷିତ କରିବ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାନୁଆରୀ ୨୧-୨୨ ତାରିଖରେ ସର୍ବ ଭାରତୀୟ ପୋଲିସ୍ ଡିଜି/ଆଇଜି ସମ୍ମିଳନୀରେ ଯୋଗଦେବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୧-୨୨ ଜାନୁଆରୀ, ୨୦୨୩ ରେ ନୂଆଦିଲ୍ଲୀ ସ୍ଥିତ ଜାତୀୟ କୃଷି ବିଜ୍ଞାନ ସୌଧ, ପୁଷା, ଠାରେ ଅନୁଷ୍ଠିତ ସର୍ବ ଭାରତୀୟ ପୋଲିସ୍ ଡାଇରେକ୍ଟର ଜେନେରାଲ / ଇନ୍ସପେକ୍ଟର ଜେନେରାଲ୍ ସମ୍ମିଳନୀରେ ଯୋଗଦେବେ ।
ଜାନୁଆରୀ ୨୦ ରୁ ୨୨, ୨୦୨୩ ପର୍ଯ୍ୟନ୍ତ ଅନୁଷ୍ଠିତ ତିନି ଦିନିଆ ସମ୍ମିଳନୀ ହାଇବ୍ରିଡ୍ ଫର୍ମାଟରେ ଅନୁଷ୍ଠିତ ହେବ । ରାଜ୍ୟ / କେନ୍ଦ୍ରଶାସିତ ଅଞ୍ଚଳର ଡିଜିପି ଏବଂ କେନ୍ଦ୍ରୀୟ ସଶସ୍ତ୍ର ପୋଲିସ୍ ଫୋର୍ସ ଏବଂ କେନ୍ଦ୍ରୀୟ ପୋଲିସ୍ ସଂଗଠନର ମୁଖ୍ୟଙ୍କ ସମେତ ପ୍ରାୟ ୧୦୦ ନିମନ୍ତ୍ରିତ ବ୍ୟକ୍ତି ଏହି ସମ୍ମିଳନୀରେ ଯୋଗଦେବେ, ଅବଶିଷ୍ଟ ନିମନ୍ତ୍ରଣକାରୀମାନେ ଦେଶର ବିଭିନ୍ନ ସ୍ଥାନରୁ ଭର୍ଚୁଆଲରେ ଅଂଶଗ୍ରହଣ କରିବେ ।
ଏହି ସମ୍ମିଳନୀରେ ସାଇବର ଅପରାଧ, ପୋଲିସ ବ୍ୟବସ୍ଥାରେ ଜ୍ଞାନକୌଶଳ, ଆତଙ୍କବାଦ ମୁକାବିଲା, ବାମ ପନ୍ଥୀ ଉଗ୍ରବାଦ, ଦକ୍ଷତା ବୃଦ୍ଧି, ଜେଲ ସଂସ୍କାର ସମେତ ବିଭିନ୍ନ ପ୍ରସଙ୍ଗ ଉପରେ ଆଲୋଚନା ହେବ । ଚିହ୍ନିତ ବିଷୟବସ୍ତୁ ଉପରେ ଜିଲ୍ଲା, ରାଜ୍ୟ ତଥା ଜାତୀୟ ସ୍ତରର ପୋଲିସ୍ ଏବଂ ଗୁଇନ୍ଦା ଅଧିକାରୀଙ୍କ ସହ ଏହି ସମ୍ମିଳନୀରେ ବ୍ୟାପକ ଆଲୋଚନା କରାଯିବ । ପ୍ରତ୍ୟେକ ବିଷୟବସ୍ତୁ ଅନ୍ତର୍ଗତ ରାଜ୍ୟ / କେନ୍ଦ୍ରଶାସିତ ଅଞ୍ଚଳରୁ ସର୍ବୋତ୍ତମ ଅଭ୍ୟାସ ସମ୍ମିଳନୀରେ ଉପସ୍ଥାପିତ ହେବ ଯାହା ଦ୍ୱାରା ରାଜ୍ୟମାନେ ପରସ୍ପରଠାରୁ ଶିଖିପାରିବେ ।
୨୦୧୪ ପରଠାରୁ ଡିଜିପି ସମ୍ମିଳନୀ ପ୍ରତି ପ୍ରଧାନମନ୍ତ୍ରୀ ଆଗ୍ରହ ପ୍ରକାଶ କରୁଛନ୍ତି । ପୂର୍ବରୁ ପ୍ରଧାନମନ୍ତ୍ରୀଙ୍କ ସାଙ୍କେତିକ ଉପସ୍ଥିତି ପରିବର୍ତ୍ତେ ସେ ସମ୍ମିଳନୀର ସମସ୍ତ ପ୍ରମୁଖ ଅଧିବେଶନରେ ବସୁଛନ୍ତି । ପ୍ରଧାନମନ୍ତ୍ରୀ କେବଳ ସମସ୍ତ ଆଲୋଚନାକୁ ଧୈର୍ଯ୍ୟର ସହ ଶୁଣନ୍ତି ନାହିଁ, ବରଂ ମୁକ୍ତ ଏବଂ ଅନୌପଚାରିକ ଆଲୋଚନାକୁ ମଧ୍ୟ ଉତ୍ସାହିତ କରନ୍ତି ଯାହା ଦ୍ୱାରା ନୂତନ ଚିନ୍ତାଧାରା ଆସିପାରିବ । ଦେଶର ସର୍ବୋଚ୍ଚ ପୋଲିସ୍ ଅଧିକାରୀଙ୍କ ପାଇଁ ଏହା ଏକ ମହତ୍ୱପୂର୍ଣ୍ଣ ବାତାବରଣ ଯୋଗାଇଥାଏ ଯାହା ଦେଶକୁ ପ୍ରଭାବିତ କରୁଥିବା ପ୍ରମୁଖ ପୋଲିସ୍ ବ୍ୟବସ୍ଥା ଏବଂ ଆଭ୍ୟନ୍ତରୀଣ ସୁରକ୍ଷା ପ୍ରସଙ୍ଗରେ ପ୍ରଧାନମନ୍ତ୍ରୀଙ୍କୁ ସିଧାସଳଖ ଅବଗତ କରାଇବା ଏବଂ ସେମାନଙ୍କର ଖୋଲା ଏବଂ ମୁକ୍ତ ସୁପାରିଶ କରିବା ।
ଆହୁରି ମଧ୍ୟ, ପ୍ରଧାନମନ୍ତ୍ରୀଙ୍କ ଦୃଷ୍ଟିକୋଣ ଅନୁଯାୟୀ ପରିଚାଳିତ ଏହି ସମ୍ମିଳନୀରେ କେବଳ ସୁରକ୍ଷାକୁ ସୁନିଶ୍ଚିତ କରିବା ପାଇଁ ନୁହେଁ, ବରଂ ଉପୁଜୁଥିବା ସମସ୍ୟା ଏବଂ ଆହ୍ୱାନର ମୁକାବିଲା ପାଇଁ ଦକ୍ଷତା ବିକାଶ ଲାଗି ପୋଲିସ୍ ଏବଂ ସୁରକ୍ଷା କ୍ଷେତ୍ରରେ ଭବିଷ୍ୟତବାଦୀ ବିଷୟବସ୍ତୁ ଉପରେ ଆଲୋଚନା ଆରମ୍ଭ ହୋଇଛି ।
୨୦୧୪ ମସିହାରୁ ସାରା ଦେଶରେ ବାର୍ଷିକ ଡିଜିପି ସମ୍ମିଳନୀ ଆୟୋଜନ କରିବାକୁ ପ୍ରଧାନମନ୍ତ୍ରୀ ଉତ୍ସାହିତ କରିଛନ୍ତି । ୨୦୧୪ ରେ ଗୌହାଟୀରେ; ୨୦୧୫ ଧୋରଡୋ, ରନ ଅଫ୍ କଚ୍ଛ, ୨୦୧୬ରେ ହାଇଦ୍ରାବାଦ ସ୍ଥିତ ଜାତୀୟ ପୋଲିସ୍ ଏକାଡେମୀ, ୨୦୧୭ ରେ ଟେକନପୁର ସ୍ଥିତ ବିଏସଏଫ୍ ଏକାଡେମୀ, ୨୦୧୮ ରେ କେଭାଦିଆ; ଏବଂ ୨୦୧୯ରେ ପୁନେ ସ୍ଥିତ ଆଇଆଇଏସ୍ଇଆର ରେ ଏବଂ ୨୦୨୧ ରେ ଲକ୍ଷ୍ନୌ ସ୍ଥିତ ପୋଲିସ୍ ମୁଖ୍ୟାଳୟରେ ଏହି ସମ୍ମିଳନୀ ଆୟୋଜିତ ହୋଇଥିଲା ।
HS/BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡାରେ ୭୧ ପଦକ ଜିତିଥିବାରୁ ପ୍ରଧାନମନ୍ତ୍ରୀ କ୍ରୀଡାବିତ୍ ମାନଙ୍କୁ ଅଭିନନ୍ଦନ ଜଣାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି କ୍ରୀଡାବିତ୍ ମାନଙ୍କୁ ୭୧ ପଦକ ଜିତିଥିବାରୁ ଅଭିନନ୍ଦନ ଜଣାଇ ଏହାକୁ ଏସୀୟ କ୍ରୀଡାରେ ଭାରତର ସର୍ବଶ୍ରେଷ୍ଠ ପଦକ ବୋଲି କହିଛନ୍ତି ।
ସେ ଏହି ତାଲିକାକୁ କ୍ରୀଡାବିତ୍ ମାନଙ୍କ ଅଦ୍ୱିତୀୟ ଉତ୍ସର୍ଗୀକୃତ ମନୋଭାବ, ଧୈର୍ଯ୍ୟ ଏବଂ କ୍ରୀଡା ଭାବନାର ଏକ ପ୍ରମାଣ ବୋଲି କହିଛନ୍ତି ।
ପ୍ରଧାନମନ୍ତ୍ରୀ X ରେ ପୋଷ୍ଟ କରିଛନ୍ତି
ଏସୀୟ କ୍ରୀଡାରେ ଭାରତ ପୂର୍ବ ଅପେକ୍ଷା ଅଧିକ ଉଜ୍ଜ୍ୱଳ ପ୍ରଦର୍ଶନ କରିଛି!
୭୧ ଟି ପଦକ ସହିତ, ଆମେ ଆମର ସର୍ବଶ୍ରେଷ୍ଠ ପଦକ ତାଲିକାର ଉତ୍ସବ ପାଳନ କରୁଛୁ, ଯାହା ଆମର କ୍ରୀଡାବିତ୍ ମାନଙ୍କ ଅଦ୍ୱିତୀୟ ଉତ୍ସର୍ଗୀକୃତ ମନୋଭାବ, ଧୈର୍ଯ୍ୟ ଏବଂ କ୍ରୀଡା ଭାବନାର ଏକ ପ୍ରମାଣ ।
ପ୍ରତ୍ୟେକ ପଦକ କଠିନ ପରିଶ୍ରମ ଏବଂ ଉତ୍ସାହର ଜୀବନ ଯାତ୍ରାକୁ ଆଲୋକିତ କରେ ।
ସମଗ୍ର ଦେଶ ପାଇଁ ଏହା ଏକ ଗର୍ବର ମୁହୂର୍ତ୍ତ । ଆମର କ୍ରୀଡାବିତ୍ ମାନଙ୍କୁ ଅଭିନନ୍ଦନ । "
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତର କରୋନା ସୁସ୍ଥତା ହାର ଟପିଲା 15 ଲକ୍ଷ
• ଗୋଟିଏ ଦିନରେ ରେକର୍ଡ ସଂଖ୍ୟକ 54,859 ଜଣ ସୁସ୍ଥ
• ସକ୍ରିୟ ରୋଗୀଙ୍କ ତୁଳନାରେ ଆରୋଗ୍ୟଙ୍କ ସଂଖ୍ୟା 9 ଲକ୍ଷରୁ ଅଧିକ
• ପୁଣି ହ୍ରାସ ପାଇ ମୃତ୍ୟୁ ହାର ପହଞ୍ଚିଲା 2 ପ୍ରତିଶତକୁ
ଭାରତରେ କନୋନା ଆରୋଗ୍ୟ ରୋଗୀଙ୍କ ସଂଖ୍ୟା 15 ଲକ୍ଷ ଟପିଛି । ଦ୍ରୁତ ପରୀକ୍ଷଣ, ଚିହ୍ନଟ ଓ ଦକ୍ଷ ଚିକିତ୍ସା ଯୋଗୁଁ 15,35,743 ଜଣ ରୋଗୀ ଏପର୍ଯ୍ୟନ୍ତ ସୁସ୍ଥ ହୋଇପାରିଛନ୍ତି । ଉନ୍ନତ ଆମ୍ବୁଲାନ୍ସ ସେବା, ଗୁଣାତ୍ମକ ସେବା ଓ ଉପଯୁକ୍ତ ଅମ୍ଳଜାନ ଚିକିତ୍ସା ଯୋଗୁଁ ଏହି ଆକାଂକ୍ଷିତ ସଫଳତା ମିଳିପାରିଛି ।
ଗତ 24 ଘଣ୍ଟା ମଧ୍ୟରେ 54,859 ଜଣ ରୋଗୀ ସୁସ୍ଥ ହୋଇଥିବା ବେଳେ ଦେଶରେ କୋଭିଡ-19 ଆରୋଗ୍ୟ ହାର ପାଖାପାଖି 70 ପ୍ରତିଶତରେ ପହଞ୍ଚିଛି ।
ଏହି ରେକର୍ଡ ସଂଖ୍ୟକ ମାମଲା ଯୋଗୁଁ ଦେଶରେ ପ୍ରକୃତ ସକ୍ରିୟ ମାମଲା ହ୍ରାସ ପାଇ ମୋଟ ସକାରାତ୍ମକ ମାମଲା ମାତ୍ର 28.66 ପ୍ରତିଶତରେ ରହିଛି । ଦେଶରେ ସକ୍ରିୟ କରୋନା ରୋଗୀ 6,34,945 ଥିବା ବେଳେ ଆରୋଗ୍ୟଙ୍କ ସଂଖ୍ୟା 9 ଲକ୍ଷ ଅତିକ୍ରମ କରିଛି ।
କେନ୍ଦ୍ର ଓ ରାଜ୍ୟ ସରକାରଙ୍କ ମିଳିତ ରଣନୀତି ସ୍ୱରୂପ ସଅଳ ଚିହ୍ନଟ, ବ୍ୟାପକ ପରୀକ୍ଷା ଏବଂ ଦକ୍ଷ ଉପଚାର ଯୋଗୁଁ ମୃତ୍ୟୁ ସଂଖ୍ୟା ମଧ୍ୟ ଦ୍ରୁତ ଗତିରେ ହ୍ରାସ ପାଉଛି । ଆଜି ଏହା ଶତକଡା 2 ଭାଗ ଥିବାବେଳେ ଏହା କ୍ରମଶଃ ହ୍ରାସ ପାଇବାରେ ଲାଗିଛି । ସଅଳ ଚିହ୍ନଟ ପ୍ରକ୍ରିୟା ଯୋଗୁଁ ସକ୍ରିୟ ମାମଲା ମଧ୍ୟ ହ୍ରାସ ପାଉଛି ।
ତୁରନ୍ତ ଚିହ୍ନଟ ସହିତ ସ୍ୱଳ୍ପ ଓ ସାମାନ୍ୟ ଲକ୍ଷଣ ଥିବା ମାମଲାଗୁଡିକୁ ଘରୋଇ ଏକାନ୍ତବାସ ଓ ଅଧିକ ଲକ୍ଷଣ ଯୁକ୍ତ ମାମଲାଗୁଡିକର ହସ୍ପିଟାଲ ଚିକିତ୍ସା ଯୋଗୁଁ ଏହି ଉନ୍ନତି ପରିଲକ୍ଷିତ ହୋଇଛି ।
ଏଠାରେ ଉଲ୍ଲେଖାଯୋଗ୍ୟ ଯେ, ଦେଶର 10ଟି ରାଜ୍ୟରେ ଶତକଡା 80ରୁ ଅଧିକ ନୂଆ ମାମଲା ସାମନାକୁ ଆସିଛି । ଦ୍ରୁତ ଚିହ୍ନଟିକରଣ ଓ ଘରକୁ ଘର ବୁଲି ସର୍ଭେ ତଥା ଆବଧାଞ୍ଚଳ ପରିଚାଳନା ଯୋଗୁଁ ପ୍ରଥମେ ପ୍ରଥମେ ସଂକ୍ରମିତ ରୋଗୀଙ୍କ ସଂଖ୍ୟା ବୃଦ୍ଧି ପାଇଥିଲେ ମଧ୍ୟ ସମୟକ୍ରମେ ଏହା ହ୍ରାସ ପାଇବାକୁ ଲାଗିବ ।
କୋଭିଡ୍ ଜନିତ ସମସ୍ତ ପ୍ରକାର ବୈଷୟିକ ପ୍ରସଙ୍ଗରେ ନିର୍ଭୁଲ ଏବଂ ସର୍ବଶେଷ ତଥ୍ୟ, ନିର୍ଦେଶାବଳୀ ଓ ପରାମର୍ଶ ପାଇଁ ଭିଜିଟ୍ କରନ୍ତୁ: https://www.mohfw.gov.in/ and @MoHFW_INDIA ।
କୋଭିଡ୍ ସଂକ୍ରାନ୍ତ ବୈଷୟିକ ପ୍ରଶ୍ନ ପଠାଇବା ପାଇଁ covid19[at]gov[dot]in ଏବଂ ଅନ୍ୟାନ୍ୟ ପ୍ରଶ୍ନ ncov2019[at]gov[dot]in and @CovidIndiaSeva ।
କୋଭିଡ-19 ସଂକ୍ରାନ୍ତ କୌଣସି ପ୍ରଶ୍ନ ମଧ୍ୟ ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟର ହେଲ୍ପଲାଇନ ନଂ – +91-11-23978046 କିମ୍ବା 1075 କୁ ପଚରା ଯାଇପାରିବ ।
ରାଜ୍ୟଗୁଡିକର ହେଲ୍ପଲାଇନ ନଂ: https://www.mohfw.gov.in/pdf/ coronvavirushelplinenumber.pdf ରେ ଉପଲବ୍ଧ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସେଣ୍ଟ୍ରାଲ୍ ବ୍ୟୁରୋ ଅଫ୍ ନାର୍କୋଟିକ୍ସର ୟୁନିଫାଏଡ୍ ପୋର୍ଟାଲ୍ ର ଶୁଭାରମ୍ଭ
ବ୍ୟୁରୋର ସମସ୍ତ ଲାଇସେନ୍ସ ପ୍ରକ୍ରିୟା ପାଇଁ ପୋର୍ଟାଲ୍ ୱାନ ଷ୍ଟପ୍ ସମାଧାନ ହେବ
କେନ୍ଦ୍ରୀୟ ନାର୍କୋଟିକ୍ସ ବ୍ୟୁରୋର ୟୁନିଫାଏଡ୍ ପୋର୍ଟାଲ୍ ଆଜି ରାଜସ୍ୱ ସଚିବ ଶ୍ରୀ ସଞ୍ଜୟ ମଲହୋତ୍ରାଙ୍କ ଦ୍ବାରା ଅତିରିକ୍ତ ସଚିବ  ଶ୍ରୀ ବିବେକ ଅଗ୍ରୱାଲ, ନାର୍କୋଟିକ୍ସ କମିଶନର ଶ୍ରୀ ଦୀନେଶ କୁମାର ବୌଦ୍ଧ ଏବଂ ଅନ୍ୟ ଅଧିକାରୀ ଶ୍ରୀ ଅନିଲ ରାମଟେକେ, ଫ୍ୟାକ୍ଟୋରିର ଚିଫ୍ କଣ୍ଟ୍ରୋଲର ଶ୍ରୀ ବିନୋଦ କୁମାର, ନିର୍ଦ୍ଦେଶକ  ଏବଂ ଏବଂ ଫାର୍ମା ଉଦ୍ୟୋଗ ଗୁଡିକର ପ୍ରତିନିଧୀ ହିତାଧିକାରୀଙ୍କ ଉପସ୍ଥିତିରେ ଉନ୍ମୋଚିତ ହୋଇଛି।
ସେଣ୍ଟ୍ରାଲ୍ ବ୍ୟୁରୋ ଅଫ୍ ନାର୍କୋଟିକ୍ସ 'ଆଜାଦି କା ଅମୃତ ମହୋତ୍ସବ' ଡିଜିଟାଲ ଇଣ୍ଡିଆର ଲକ୍ଷ୍ୟକୁ ଦୃଢ଼ କରିବା ପାଇଁ ପଦକ୍ଷେପ ନେଇଛି ଯାହା ବ୍ୟୁରୋ ଦ୍ବାରା ଜାରି ଲାଇସେନ୍ସ ଏବଂ ଏକ୍ଜିମ୍ ପ୍ରାଧିକରଣକୁ ଉପଭୋକ୍ତା ଶିଳ୍ପ ପାଇଁ ଏକ ପଦକ୍ଷେପ ସମାଧାନ ଭାବରେ ୟୁନିଫାଏଡ୍ ପୋର୍ଟାଲର ବିକାଶ ଏବଂ ଉନ୍ମୋଚନ କରିଛି।
ସେଣ୍ଟ୍ରାଲ୍ ବ୍ୟୁରୋ ଅଫ୍ ନାର୍କୋଟିକ୍ସର ୟୁନିଫାଏଡ୍ ପୋର୍ଟାଲ୍ ବିଭାଗ ବ୍ୟବହାରକାରୀଙ୍କ ଦକ୍ଷତା, ସ୍ୱଚ୍ଛତା ଏବଂ ଉତ୍ତରଦାୟିତ୍ୱକୁ ଯୁଗ୍ମ ଉଦ୍ଦେଶ୍ୟ ସହିତ ଫାର୍ମା ଏବଂ ରାସାୟନିକ ଶିଳ୍ପର ଆବଶ୍ୟକତାକୁ ପୂରଣ କରିବା ଏବଂ “ଆତ୍ମ ନିର୍ଭର ଭାରତ”ପାଇଁ ଅର୍ଥନୀତିକୁ ବୃଦ୍ଧି କରିବ। ଏହା ସହିତ ରୋଗୀ ଏବଂ ସେମାନଙ୍କ ସହାୟକ ପରିବାର ପାଇଁ “ଅତ୍ୟାବଶ୍ୟକ ନାର୍କୋଟିକ୍ ଔଷଧ’’ ଏବଂ ଔଷଧର ଉପଲବ୍ଧତା ନିଶ୍ଚିତ କରାଇବ।
ସେଣ୍ଟ୍ରାଲ୍ ବ୍ୟୁରୋ ଅଫ୍ ନାର୍କୋଟିକ୍ସର ୟୁନିଫାଏଡ୍ ପୋର୍ଟାଲର ଶୁଭାରମ୍ଭ ଦେଶରେ ସ୍ୱଚ୍ଛ ତଥା ଉନ୍ନତ ମାନର ଏନଡିପିଏସ ଏବଂ ନିୟନ୍ତ୍ରିତ ପଦାର୍ଥର ବ୍ୟବସାୟ କରିବାରେ ସହଜ ହେବ। ଏହି ପୋର୍ଟାଲରେ ଭରତ କୋଶ, ଜିଏସଟି, ପାନ୍- ଏନଏସଡିଏଲ୍ ଭାଲିଡେସନ, ଇ-ସଞ୍ଚିତ, ଏବଂ ୟୁଆଇଡିଏଆଇ ସହିତ ଅନ୍ୟାନ୍ୟ ସରକାରୀ ସେବା ସହିତ ଡାଟାବେସ୍ ଏକୀକରଣ ସହିତ କାଲିବ୍ରେଟ୍ କରାଯାଇଛି| ରପ୍ତାନିକାରୀ, ଆମଦାନୀକାରୀ ଏବଂ ନାର୍କୋଟିକ୍ ଡ୍ରଗ୍, ସାଇକୋଟ୍ରୋପିକ୍ ଉପାଦାନ ଏବଂ ନିୟନ୍ତ୍ରିତ ପଦାର୍ଥର ଉତ୍ପାଦକ ଏକ ଉପାୟରେ ଏବଂ ଇକୋସିଷ୍ଟମରେ ଉପକୃତ ହେବେ ବୋଲି ଆଶା କରାଯାଏ ଯାହା ଉପଭୋକ୍ତା-ଅନୁକୂଳ, ସୁରକ୍ଷିତ କାରବାର, କ୍ଲାଉଡ୍ ଆଧାରିତ ଷ୍ଟୋରେଜ୍, ଆବେଦନକାରୀଙ୍କ ପାଇଁ ସରଳୀକୃତ ପ୍ରକ୍ରିୟାକୁ ସମର୍ଥନ କରେ | ଲାଇସେନ୍ସ ଯେପରିକି ଆମଦାନୀ ସାର୍ଟିଫିକେଟ୍, ରପ୍ତାନି ପ୍ରାଧିକରଣ, ବିଭିନ୍ନ ଏନଡିପିଏସ୍ ଏବଂ ନିୟନ୍ତ୍ରିତ ପଦାର୍ଥ ପାଇଁ କୌଣସି ଆପତ୍ତି ପ୍ରମାଣପତ୍ର, ଉତ୍ପାଦନ ଲାଇସେନ୍ସ, ଏକ ସୁଗମ, ଅସୁବିଧାମୁକ୍ତ ଏବଂ ସ୍ୱଚ୍ଛ କାର୍ଯ୍ୟରେ ନାର୍କୋଟିକ୍ ଡ୍ରଗ୍ସର କୋଟା ଆବଣ୍ଟନ ସୁଗମ ହୋଇପାରିବ। ଏହା ଧ୍ୟାନ ଦେବା ଜରୁରୀ ଯେ ସମସ୍ତ ଅପରେସନ୍ ଗୁଡିକ ଫେସଲେସ୍ ଏବଂ ଯୋଗାଯୋଗହୀନ ହେବାର ଯୋଜନା କରାଯାଇଛି | ଆବେଦନକାରୀମାନେ ଯେ କୌଣସି ସ୍ଥାନରୁ ଆବେଦନ କରିପାରିବେ ଏବଂ ଯେକୌଣସି ସମୟରେ 247 ଆଧାରରେ ଫିଜିକାଲ କଥାବାର୍ତ୍ତାର ଆବଶ୍ୟକତାକୁ ଦୂର କରିପାରିବେ ଏବଂ ବିଭାଗ ସହିତ ପ୍ରଶ୍ନ ଉଠାଇ ପାରିବେ ଯାହା ପୋର୍ଟାଲ ମାଧ୍ୟମରେ ଉତ୍ତର ଦିଆଯିବ | ଏହା ‘ପ୍ରକ୍ରିୟାକରଣ-ସମୟ’ରେ ବ୍ୟାପକ ହ୍ରାସ ଏବଂ ଅନ୍ୟାନ୍ୟ ଫଳପ୍ରଦ ବ୍ୟବସାୟିକ କାର୍ଯ୍ୟକଳାପ ପାଇଁ ବାଣିଜ୍ୟର ଉତ୍ସ ସଂରକ୍ଷଣ କରିବ।
ସେଣ୍ଟ୍ରାଲ୍ ବ୍ୟୁରୋ ଅଫ୍ ନାର୍କୋଟିକ୍ସ ହେଉଛି ଏକ କେନ୍ଦ୍ର ସରକାରୀ ସଂଗଠନ ଯାହାକି ବିଭିନ୍ନ ଆନ୍ତର୍ଜାତିକ ଚୁକ୍ତିନାମା ଏବଂ ଏନଡିପିଏସ ଅଧିନିୟମ, 1985 ଅଧୀନରେ ଥିବା ନାର୍କୋଟିକ୍ ଡ୍ରଗ୍, ସାଇକୋଟ୍ରୋପିକ୍ ପଦାର୍ଥ ଏବଂ ପ୍ରକ୍ସିସର୍ କେମିକାଲ୍ସର ଆନ୍ତର୍ଜାତୀୟ ବାଣିଜ୍ୟ ସହିତ କାରବାର କରୁଛି। ବୈଜ୍ଞାନିକ, ଏବଂ ଶିଳ୍ପ ବ୍ୟବହାର ତଥା ଅପବ୍ୟବହାର ପାଇଁ ପଦାର୍ଥ ସୃଷ୍ଟି କରୁଥିବା ଅବୈଧ ବ୍ୟବହାର ପାଇଁ ଏକ ବିବିଧତା ସହିତ ଏହା ରହିଛି। ତେଣୁ, ଏହି ପଦାର୍ଥଗୁଡିକର ଲୋକମାନଙ୍କ ନିକଟରେ ଉପଲବ୍ଧତା ଏବଂ ଏହି ପରିପ୍ରେକ୍ଷୀରେ ଆଇନକୁ ପାଳନ କରିବା ମଧ୍ୟରେ ଏକ ଭଲ ସନ୍ତୁଳନ ସୃଷ୍ଟି କରିବାର ଆବଶ୍ୟକତା ଅଛି | ଏହି ଆହ୍ବାନଗୁଡିକ ବ୍ୟୁରୋକୁ ଡିଜିଟାଲ୍ ପ୍ଲାଟଫର୍ମର ବ୍ୟବହାରକୁ ସଂକଳ୍ପବଦ୍ଧ କରିବା ପାଇଁ ଏକ ପ୍ରଭାବଶାଳୀ ଉପକରଣ ଭାବରେ ସୁବିଧା ଏବଂ ଅନୁପାଳନ ପରିଚାଳନା ମଧ୍ୟରେ ସନ୍ତୁଳନ ବଜାୟ ରଖିବା ପାଇଁ ପରିକଳ୍ପନା କରାଯାଇଛି।
BS
(Visitor Counter : 62
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ବ୍ରିଟେନର ଗ୍ଲାସଗୋରେ ଆୟୋଜିତ ସିଓପି୨୬ ଅବସରରେ ଶ୍ରୀ ବିଲ୍ ଗେଟ୍ସଙ୍କ ସହ ବୈଠକ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନଭେମ୍ବର ୨, ୨୦୨୧ରେ ବ୍ରିଟେନର ଗ୍ଲାସଗୋରେ ଆୟୋଜିତ ସିଓପି୨୬ ଶିଖର ସମ୍ବିଳନୀ ଅବସରରେ ଶ୍ରୀ ବିଲ୍ ଗେଟ୍ସଙ୍କୁ ଭେଟିଛନ୍ତି ।
୨. ପ୍ରଧାନମନ୍ତ୍ରୀ ଭାରତରେ ବିଲ୍ ଏବଂ ମେଲିଣ୍ଡା ଗେଟ୍ସ ଫାଉଣ୍ଡେସନ୍ ଦ୍ୱାରା କରାଯାଇଥିବା କାର୍ଯ୍ୟ ପାଇଁ କୃତଜ୍ଞତା ଜଣାଇଛନ୍ତି । ମିଶନ୍ ଇନୋଭେସନ୍ର ଅଗ୍ରଗତି ସଂକ୍ରାନ୍ତରେ ବିଲ୍ ଗେଟ୍ସ ପ୍ରଧାନମନ୍ତ୍ରୀଙ୍କୁ ଅବଗତ କରିଥିଲେ । ମିଶନ୍ ଇନୋଭେସନ୍ ଅଧୀନରେ ଭାରତରେ କାର୍ଯ୍ୟକଳାପକୁ ବୃଦ୍ଧି କରିବାର ଉପାୟ ବିଷୟରେ ସେମାନେ ଆଲୋଚନା କରିଥିଲେ ।
୩. ସବୁଜ ହାଇଡ୍ରୋଜେନ୍, ବିମାନ ଇନ୍ଧନ, ବ୍ୟାଟେରୀ ସଂରକ୍ଷଣ ଏବଂ ଟିକା ଗବେଷଣା ଭଳି କ୍ଷେତ୍ରରେ ପ୍ରତିଜ୍ଞାକାରୀ ସୁଯୋଗ ଉପରେ ମଧ୍ୟ ଆଲୋଚନା କରାଯାଇଥିଲା ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଜସ୍ଥାନରେ ବସ-ଟ୍ୟାଙ୍କର ଦୁର୍ଘଟଣା ମୃତକଙ୍କ ପାଇଁ ପ୍ରଧାନମନ୍ତ୍ରୀଙ୍କ ଶୋକ ବ୍ୟକ୍ତ
ପିଏମଏନଆରଏଫରୁ ପୀଡିତଙ୍କୁ ଅନୁକମ୍ପାମୂଳକ ସହାୟତା ରାଶି ମଞ୍ଜୁର
ରାଜସ୍ଥାନର ବାରମେର-ଯୋଧପୁର ଜାତୀୟ ରାଜପଥରେ ବସ- ଟ୍ୟାଙ୍କର ଦୁର୍ଘଟଣା ମୃତକଙ୍କ ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ବ୍ୟକ୍ତ କରିଛନ୍ତି । ପ୍ରଧାନମନ୍ତ୍ରୀ ଜାତୀୟ ରିଲିଫ ପାଣ୍ଠି ରୁ ଶ୍ରୀ ମୋଦୀ ପୀଡିତଙ୍କୁ ଅନୁକମ୍ପାମୂଳକ ସହାୟତା ରାଶି ମଧ୍ୟ ମଞ୍ଜୁର କରିଛନ୍ତି ।
ଏକ ଟ୍ୱିଟ ଶୃଙ୍ଖଳରେ ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ କୁହାଯାଇଛି;
“ରାଜସ୍ଥାନର ବାରମେର-ଯୋଧପୁର ଜାତୀୟ ରାଜପଥରେ ବସ-ଟ୍ୟାଙ୍କର ଦୁର୍ଘଟଣାରେ ଲୋକଙ୍କ ଦୁଃଖଦ ମୃତ୍ୟୁ ହୋଇଛି । ଦୁଃଖର ଏହି ମୁହୂର୍ତ୍ତରେ ଶୋକସନ୍ତପ୍ତ ପରିବାରଙ୍କୁ ସମବେଦନା ଜଣାଉଛି ।
ଆହତମାନଙ୍କ ଦ୍ରୁତ ଆରୋଗ୍ୟ କାମନା କରୁଛି । ପିଏମ@narendramodi
ପିଏମଏନଆରଏଫରୁ ରାଜସ୍ଥାନର ବାରମେର-ଯୋଧପୁର ଜାତୀୟ ରାଜପଥ ଦୁର୍ଘଟଣାରେ ମୃତକଙ୍କ ପରିଜନଙ୍କୁ ୨ ଲକ୍ଷ ଟଙ୍କା ଲେଖାଏଁ ଅନୁକମ୍ପାମୂଳକ ସହାୟତା ପ୍ରଦାନ କରାଯିବ । ଆହତଙ୍କୁ ୫୦ ହଜାର ଟଙ୍କା ଲେଖାଏଁ ପ୍ରଦାନ କରାଯିବ: ପିଏମ@narendramodi”
SR
(
ରାଷ୍ଟ୍ରପତିଙ୍କ ସଚିବାଳୟ
ନୂଆ ବର୍ଷର ପୂର୍ବ ସନ୍ଧ୍ୟାରେ ରାଷ୍ଟ୍ରପତିଙ୍କ ଶୁଭେଚ୍ଛା
ନୂତନ ବର୍ଷ 2021ର ପୂର୍ବ ସନ୍ଧ୍ୟାରେ ରାଷ୍ଟ୍ରପତି ଶ୍ରୀ ରାମ ନାଥ କୋବିନ୍ଦ ସମସ୍ତ ନାଗରିକଙ୍କୁ ଶୁଭେଚ୍ଛା ଜଣାଇଛନ୍ତି ।
ରାଷ୍ଟ୍ରପତି ଏକ ବାର୍ତ୍ତାରେ କହିଛନ୍ତି, “ନୂତନ ବର୍ଷ ଅବସରରେ ମୁଁ ଭାରତ ତଥା ବିଦେଶରେ ରହୁଥିବା ସମସ୍ତ ନାଗରିକଙ୍କୁ ମୋର ହାର୍ଦ୍ଦିକ ଶୁଭେଚ୍ଛା ଓ ଶୁଭକାମନା ଜଣାଉଛି ।
ପ୍ରତ୍ୟେକ ନୂତନ ବର୍ଷ ଏକ ନୂତନ ଆରମ୍ଭ କରିବାର ସୁଯୋଗ ପ୍ରଦାନ କରେ ଏବଂ ବ୍ୟକ୍ତିଗତ ଓ ସାମୂହିକ ବିକାଶ ପାଇଁ ଆମର ସଂକଳ୍ପକୁ ଗୁରୁତ୍ୱ ଦେଇଥାଏ ।
କୋଭିଡ-19 ପରିସ୍ଥିତିରୁ ଉତ୍ପନ୍ନ ଏହି କଷ୍ଟକର ସମୟ ଆମ ସମସ୍ତଙ୍କ ପାଇଁ ଏକଜୁଟ ହୋଇ ଆଗକୁ ବଢିବାର ଏକ ସମୟ । ସାଂସ୍କୃତିକ ମୂଲ୍ୟବୋଧକୁ ମଜବୁତ କରିବାର ଏହା ମଧ୍ୟ ସମୟ, ଯାହା ବିବିଧତା ଉପରେ ଆମର ଏକତା ଉପରେ ବିଶ୍ୱାସକୁ ଦୃଢିଭୂତ କରେ ।
ନୂତନ ବର୍ଷ 2021ର ପୂର୍ବ ସନ୍ଧ୍ୟାରେ, ଆସନ୍ତୁ ମିଳିତ ଭାବେ ପ୍ରେମ, କରୁଣା ଏବଂ ସହନଶୀଳ ହୃଦୟ ଦ୍ୱାରା ଶାନ୍ତି ଏବଂ ସଦ୍ଦିତ୍ସାକୁ ପ୍ରୋତ୍ସାହିତ କରୁଥିବା ଏକ ସୁସ୍ଥ ସମାଜ ଗଠନ ଦିଗରେ କାର୍ଯ୍ୟ କରିବା ।
ଆପଣ ସମସ୍ତେ ସୁରକ୍ଷିତ ଓ ସୁସ୍ଥ ରୁହନ୍ତୁ ଏବଂ ଆମ ଦେଶର ପ୍ରଗତିର ସାଧାରଣ ଲକ୍ଷ୍ୟ ହାସଲ କରିବା ପାଇଁ ଏକ ନୂତନ ଶକ୍ତି ସହିତ ଆଗକୁ ବଢନ୍ତୁ” ।
ରାଷ୍ଟ୍ରପତିଙ୍କ ବାର୍ତ୍ତା ଦେଖିବା ପାଇଁ ନିମ୍ନ ଲିଙ୍କରେ କ୍ଲିକ କରନ୍ତୁ
ମାନବ ସମ୍ବଳ ବିକାଶ ମନ୍ତ୍ରଣାଳୟ
କେନ୍ଦ୍ର ମାନବ ସମ୍ବଳ ବିକାଶ ମନ୍ତ୍ରୀଙ୍କ ଦ୍ଵାରା ପ୍ରାଥମିକ ଶ୍ରେଣୀ ପାଇଁ 8 ସପ୍ତାହର ବିକଳ୍ପ ପାଠ୍ୟଖସଡ଼ା ଜାରି
କୋଭିଡ-19 ଲକଡାଉନ ସମୟରେ ଘରେ ରହିଥିବା ଛାତ୍ରଛାତ୍ରୀଙ୍କୁ ଶିକ୍ଷାଗତ କାର୍ଯ୍ୟକଳାପରେ ବ୍ୟସ୍ତ ରଖିବା ଲାଗି କେନ୍ଦ୍ର ମାନବ ସମ୍ବଳ ବିକାଶ ମନ୍ତ୍ରଣାଳୟ ସହଯୋଗରେ ଏନସିଇଆରଟି ପକ୍ଷରୁ ଏକ ବିକଳ୍ପ ପାଠ୍ୟଖସଡ଼ା ପ୍ରସ୍ତୁତ କରାଯାଇଛି। ପ୍ରାଥମିକ ଓ ଉଚ୍ଚ ପ୍ରାଥମିକ ଶ୍ରେଣୀର ଛାତ୍ରଛାତ୍ରୀ ସେମାନଙ୍କର ଅଭିଭାବକ ଓ ଶିକ୍ଷକମାନଙ୍କର ସହାୟତାରେ ଏହି ପାଠ୍ୟଖସଡ଼ା  ଅନୁଯାୟୀ ପାଠପଢ଼ା ଜାରି ରଖିପାରିବେ। କେନ୍ଦ୍ର ମାନବ ସମ୍ବଳ ବିକାଶ ମନ୍ତ୍ରୀ ରମେଶ ପୋଖରିୟାଲ ‘ନିଶଙ୍କ’ ଆଜି ନୂଆଦିଲ୍ଲୀ ଠାରେ ପ୍ରାଥମିକ ସ୍ତରର ପିଲାମାନଙ୍କ ପାଇଁ 8 ସପ୍ତାହର ଏହି ପାଠ୍ୟଖସଡ଼ାକୁ ଜାରି କରିଥିଲେ। ଏଥିପୂର୍ବରୁ ଏପ୍ରିଲ 2020ରେ ଶ୍ରୀ ପୋଖରିୟାଲଙ୍କ ଦ୍ଵାରା 4 ସପ୍ତାହର ବିକଳ୍ପ ଏକାଡେମିକ କ୍ୟାଲେଣ୍ଡର ଜାରି କରିଥିଲେ।
ଏହି ଅବସରରେ କେନ୍ଦ୍ର ମନ୍ତ୍ରୀ କହିଥିଲେ ଯେ ଏହି କ୍ୟାଲେଣ୍ଡରରେ ଶିକ୍ଷକମାନଙ୍କ ପାଇଁ ନିର୍ଦ୍ଦିଷ୍ଟ ଗାଇଡଲାଇନ ରହିଛି। ଏଥିରେ ସାମାଜିକ ଗଣମାଧ୍ୟମ ଭଳି ବିଭିନ୍ନ ବୈଷୟିକ ଉପକରଣର ଉପଯୋଗ କରି ଛାତ୍ରଛାତ୍ରୀଙ୍କୁ ଆମୋଦପୂର୍ଣ୍ଣ ମାଧ୍ୟମରେ ପାଠ ପଢ଼ାଇବାର ପଦ୍ଧତି ରହିଛି। ଯାହାକୁ ଛାତ୍ରଛାତ୍ରୀ, ଅଭିଭାବକ ଓ ଶିକ୍ଷକମାନେ ଉପଯୋଗ କରିପାରିବେ। ଏଥିରେ ମୋବାଇଲ, ରେଡିଓ, ଟେଲିଭିଜନ, ଏସଏମଏସ ଏବଂ ବିଭିନ୍ନ ସାମାଜିକ ଗଣମାଧ୍ୟମର ପହଞ୍ଚ ସ୍ତର ପ୍ରତି ମଧ୍ୟ ଧ୍ୟାନ ଦିଆଯାଇଛି। ଅଧିକାଂଶ ଲୋକଙ୍କ ନିକଟରେ ମୋବାଇଲ ଓ ଇଣ୍ଟରନେଟ ସଂଯୋଗ ନଥିବାରୁ ସେମାନେ ହୁଏତ ହ୍ଵାଟ୍ସଆପ, ଫେସବୁକ, ଟୁଇଟର, ଗୁଗଲ ଆଦି ସାମାଜିକ ଗଣମାଧ୍ୟମ ଉପକରଣର ଉପଯୋଗ କରିନପାରନ୍ତି। ଏହାକୁ ଦୃଷ୍ଟିରେ ରଖି ଏହି କ୍ୟାଲେଣ୍ଡରରେ ଛାତ୍ରଛାତ୍ରୀ, ଅଭିଭାବକମାନଙ୍କୁ ମୋବାଇଲ ଫୋନ ଏସଏମଏସ କିମ୍ବା ଭଏସ କଲ ମାଧ୍ୟମରେ ଶିକ୍ଷାଦାନ ପାଇଁ ମାର୍ଗଦର୍ଶନ କରିବା ଲାଗି ଶିକ୍ଷକମାନଙ୍କ ନିମନ୍ତେ ମାର୍ଗଦର୍ଶିକା ରହିଛି।
ଶ୍ରୀ ନିଶଙ୍କ ଆହୁରି କହିଥିଲେ ଯେ ଏଥିରେ ଦିବ୍ୟାଙ୍ଗ ଛାତ୍ରଛାତ୍ରୀ ଙ୍କ ପ୍ରତି ମଧ୍ୟ ଧ୍ୟାନ ଦିଆଯାଇଛି।
ସେ କହିଥିଲେ ଯେ ଏହି କ୍ୟାଲେଣ୍ଡରରେ ସପ୍ତାହ ଆଧାରିତ ଯୋଜନା ରହିଛି ଯାହା ଉତ୍ସାହପ୍ରଦ ଏବଂ ଆହ୍ଵାନପୂର୍ଣ୍ଣ କାର୍ଯ୍ୟକଳାପ ସହିତ ପାଠ୍ୟପୁସ୍ତକର ବିଷୟବସ୍ତୁ/ଅଧ୍ୟାୟର ବିଷୟବସ୍ତୁକୁ ସ୍ଥାନିତ କରାଯାଇଛି। ଗୁରୁତ୍ଵପୂର୍ଣ୍ଣ କଥା ହେଉଛି ଏଥିରେ ପାଠପଢ଼ାର ପରିଣାମ ପ୍ରତି ଧ୍ୟାନ ଦିଆଯାଇଛି। ଏଥିରେ କଳା ଚିତ୍ରାଙ୍କନ, ଶାରୀରିକ ବ୍ୟାୟାମ, ଯୋଗ, ପ୍ରାକ-ଧନ୍ଦାମୂଳକ ଦକ୍ଷତା ଆଦି ପରୀକ୍ଷାମୂଳକ କାର୍ଯ୍ୟକଳାପ ରହିଛି। ଏଥିରେ ହିନ୍ଦୀ, ଇଂରାଜୀ, ଊର୍ଦ୍ଦୁ ଓ ସଂସ୍କୃତ ଭାଷାରେ ଶ୍ରେଣୀ ଓ ବିଷୟ ଆଧାରିତ ପାଠ୍ୟଖସଡ଼ା ରହିଛି।
ଏହି କ୍ୟାଲେଣ୍ଡରକୁ ଏସସିଇଆରଟି/ଏସଆଇଇ, ଶିକ୍ଷା ନିର୍ଦ୍ଦେଶାଳୟ, କେନ୍ଦ୍ରୀୟ ବିଦ୍ୟାଳୟ ସଂଗଠନ, ନବୋଦୟ ବିଦ୍ୟାଳୟ ସମିତି, ସିବିଏସଇ, ରାଜ୍ୟ ସ୍କୁଲ ଶିକ୍ଷା ବୋର୍ଡକୁ ବିତରଣ କରାଯାଇଛି। ଏହାକୁ କାର୍ଯ୍ୟକାରୀ କରିବା ନିମନ୍ତେ ସମସ୍ତ ଏସସିଇଆରଟିକୁ ନେଇ ଏକ ଭିଡିଓ କନଫରେନ୍ସ ଅନୁଷ୍ଠିତ ହୋଇଯାଇଛି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆତ୍ମନିର୍ଭର ଭାରତ ଆପ୍ ଇନୋଭେସନ ଚାଲେଞ୍ଜରେ ବିକଶିତ ହୋଇଥିବା ଆପ୍କୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରଧାନମନ୍ତ୍ରୀ ତାଙ୍କର ଅଗଷ୍ଟ 30 ମନ୍କୀ ବାତ୍ କାର୍ଯ୍ୟକ୍ରମରେ ଆତ୍ମନିର୍ଭର ଭାରତ ଆପ୍ ଇନୋଭେସନ ଚାଲେଞ୍ଜରେ ବିକଶିତ ହୋଇଥିବା ଆପ୍କୁ ପ୍ରଶଂସା କରିଛନ୍ତି । ସେ କହିଛନ୍ତି ଯେ ଏହି ଆପ୍ ଇନୋଭେସନ ଚାଲେଞ୍ଜ କାର୍ଯ୍ୟକ୍ରମରେ ଦେଶର ଯୁବକମାନେ ବିଶେଷ ଆଗ୍ରହର ସହିତ ଅଂଶଗ୍ରହଣ କରିଛନ୍ତି । ଏଥିରେ ସ୍ଥାନ ପାଇଥିବା ପ୍ରାୟ ଦୁଇ ତୃତୀୟାଂଶ ଆପ୍ ଦେଶର ଦ୍ୱିତୀୟ ଓ ତୃତୀୟ ଶ୍ରେଣୀ ସହରରେ ପ୍ରସ୍ତୁତ ହୋଇଛି । ବିଭିନ୍ନ ବର୍ଗରେ ପ୍ରାୟ ଦୁଇ ଡଜନ ଆପ୍କୁ ପୁରସ୍କୃତ କରାଯାଇଛି । ଶ୍ରୋତାମାନେ ଏସବୁ ଆପ୍ ସହିତ ପରିଚିତ ହେବା ସହ ସେଥିସହ ସଂଯୁକ୍ତ ହେବାକୁ ସେ ପରାମର୍ଶ ଦେଇଛନ୍ତି ।
ପ୍ରଧାନମନ୍ତ୍ରୀ ଏଭଳି କେତେକ ଆପ୍ ସଂପର୍କରେ ଆଲୋଚନା କରିଥିଲେ ଯେଉଁଥିରେ କୁଟୁକୀ କିଟ୍ସ ଲର୍ଣ୍ଣିଂ ଆପ୍, ଶିଶୁମାନଙ୍କ ପାଇଁ ଏକ ଇଣ୍ଟରାକ୍ଟିଭ ଆପ୍, ମାଇକ୍ରୋ ବ୍ଲଗିଂ ପ୍ଲାଟଫର୍ମ ପାଇଁ ଉଦ୍ଦିଷ୍ଟ ଏକ ଆପ୍ କୁ କୂ କୁ, ଯୁବସମାଜ ପାଇଁ ଚିଙ୍ଗାରି ଆପ୍, ସରକାରୀ କାର୍ଯ୍ୟକ୍ରମ ସଂପର୍କରେ ସୂଚନା ପାଇବା ପାଇଁ ଉଦ୍ଦିଷ୍ଟ ‘ଆସ୍କ ସରକାର’ ଆପ୍ ଏବଂ ଫିଟିନେସ ଆପ୍- ଷ୍ଟେପ୍ ସେଟ୍ ଗୋ ଆଦି ଅନ୍ୟତମ ।
ପ୍ରଧାନମନ୍ତ୍ରୀ କହିଛନ୍ତି ଯେ ଆଜିର ଏସବୁ ଛୋଟ ଛୋଟ ଷ୍ଟାର୍ଟଆପ୍ ଆସନ୍ତାକାଲି ବଡ ବଡ କଂପାନୀରେ ପରିଣତ ହେବ ଏବଂ ଏହା ବିଶ୍ୱରେ ଭାରତରେ ପ୍ରତୀକ ପାଲଟିବ । ଆମେ ଭୁଲିଯିବା ଅନୁଚିତ ଯେ ବିଶ୍ୱର ଯେଉଁ ବଡ ବଡ କଂପାନୀ ଏବେ ଅଛନ୍ତି ସେମାନେ ଏକଦା ଏଭଳି ଛୋଟ ଛୋଟ ଆପ୍ ଥିଲେ ।